ELŐTERJESZTÉS

***„Közvilágítás korszerűsítés”***

Litér Község Önkormányzatának Pénzügyi, Gazdasági és Településfejlesztési Bizottsága

Litér Község Önkormányzatának Képviselő-testülete

2022. november 30.

Tisztelt Pénzügyi, Gazdasági és Településfejlesztési Bizottság!

Tisztelt Képviselő-testület!

A Litér Község Önkormányzata üzemeltetésében levő közvilágítási áramellátásának költségei 2023. január 1-jétől drasztikusan megemelkednek.

Az előző évek fogyasztásának figyelembe vételével 203,11 Ft + ÁFA/kWh áramköltséggel számolva csak a villamosenergia költsége várhatóan (11.577e Ft + 3.126 e Ft) bruttó 14.703e Ft lesz.

Fenti okból önkormányzatunk folyamatosan keresi a legoptimálisabb költségmegtakarítás elérésérnek lehetőségeit.

Jelenleg a legoptimálisabbnak tűnik a közvilágítási lámpatestek korszerűsítése. Ezzel az üzemidő csökkentése nélkül, a közbiztonságot szem előtt tartva nyílik lehetőség az áramfogyasztás mennyiségi csökkentésére.

Az aktualizált közvilágítási lámpatest-nyilvántartás alapján a belterületi közutaknál 221 db lámpatest korszerűsítése szükséges, melynek teljes (tervezési, kivitelezési) költsége az előzetes, indikatív árajánlat alapján (21.879e Ft + 5.907e Ft ÁFA) bruttó 27.786e Ft lenne.

Ezzel a korszerűsítéssel várhatóan 50%-os költségmegtakarítás érhető el.

Pénzügyi terv: 2023. évre a várható közvilágítási áramköltség bruttó 15.000e Ft, a korszerűsítés tervezett befejezése: 2023 második félév

Várható kiadás csökkenés 2023-ban 3.750e Ft (15.000e Ft x 50%) /2 (fél évre)

2024-ben 7.500e Ft

2025-ben 7.500e Ft

2026-ban 7.500e Ft

2027-ben 7.500e Ft

összesen 33.750e Ft

A 28 millió Ft beruházás a legoptimálisabb esetben 5 év alatt megtérülne.

Másik lehetőség az ESCO konstrukció.

Az energiahatékonysági szolgáltató energiahatékonyság-alapú szerződés keretében végzi tevékenységét, amely az energiafogyasztó és az energiahatékonysági szolgáltató között jön létre. Ennek lényege, hogy az energiahatékonysági szolgáltatások ellentételezése a szerződésben megállapított szintű energiahatékonysági-javulás vagy más energia-hatékony kritérium teljesítésével történik. Az energiahatékonysági szolgáltató biztosítja a szakmai tudást, és a beruházáshoz szükséges pénzügyi fedezetet. Egy ilyen szerződés megkötése a felügyelet hosszú távú átengedésével, elkötelezettséggel jár.

Litér, 2022. november 24.

Osváth Örs

polgármester

**Határozati javaslat**

**Litér Község Önkormányzata Képviselő-testületének**

**…../2022. (.....) Lkt. határozata**

Litér Község Önkormányzatának Képviselő Testülete arról döntött, hogy támogatja a közvilágítás korszerűsítését, és arra vonatkozólag árajánlatok bekérését.

Ennek fedezetére a 2023. évi költségvetésben 28 millió Ft tartalékot képez.

A Képviselő-testület megbízza a polgármestert, hogy a döntés végrehajtásáról intézkedjen.

Határidő: azonnal

Felelős: Osváth Örs polgármester